CELEX: 22009D0090
Language: hr
Date: 2009-07-03 00:00:00
Title: Odluka Zajedničkog odbora EGP-a br. 90/2009 od 3. srpnja 2009. o izmjeni Protokola 30 uz Sporazum o EGP-u o posebnim odredbama o organizaciji suradnje u području statistike

11/Sv. 089
            
            
               HR
            
            
               Službeni list Europske unije
            
            
               301
            
         22009D0090
   
               L 277/43
            
            
               SLUŽBENI LIST EUROPSKE UNIJE
            
            
               03.07.2009.
            
         
      ODLUKA ZAJEDNIČKOG ODBORA EGP-a
   br. 90/2009
   od 3. srpnja 2009.
   o izmjeni Protokola 30 uz Sporazum o EGP-u o posebnim odredbama o organizaciji suradnje u području statistike
   ZAJEDNIČKI ODBOR EGP-a,
   uzimajući u obzir uz Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 30 uz Sporazum je izmijenjen Odlukom Zajedničkog odbora EGP-a br. 75/2008 od 6. lipnja 2008. (1)
               
            
         
               (2)
            
            
               Modernizacija europske statistike poduzeća i trgovine treba se temeljiti na Odluci br. 1297/2008/EZ Europskog parlamenta i Vijeća od 16. prosinca 2008. o programu modernizacije europske statistike poduzeća i trgovine (MEETS) (2).
            
         
               (3)
            
            
               Protokol 30 uz Sporazum stoga treba izmijeniti kako bi se omogućilo odvijanje navedene proširene suradnje od 1. siječnja 2009.,
            
         ODLUČIO JE:
   Članak 1.
   Iza teksta članka 3. (Statistički program od 2008. do 2012.) Protokola 30 uz Sporazum umeće se sljedeći tekst:
   
      „Članak 4.
      Modernizacija europskih statistika poduzeća i trgovine (MEETS)
      1.   Države EFTA-e od 1. siječnja 2009. sudjeluju u programima i aktivnostima Zajednice iz stavka 4.
      2.   Ciljevi 1, 2 i 3 i povezane aktivnosti godišnjih programa rada koje je donijela Komisija u skladu s Odlukom Europskog parlamenta i Vijeća iz stavka 4. smatraju se relevantnima za suradnju EGP-a u području statistike i otvoreni su za potpuno sudjelovanje država EFTA-e.
      3.   Od 1. siječnja 2009. države EFTA-e doprinose financijski u skladu s člankom 82. stavkom 1. točkom (a) Sporazuma i njegovim financijskim uredbama u iznosu koji predstavlja 75 posto iznosa navedenog u proračunskim stavkama 29 02 04 i 29 01 04 04 (Modernizacija europske statistike poduzeća i trgovine) u proračunu Zajednice.
      4.   Sljedeći akt Zajednice je predmetom ovog članka:
      
                  —
               
               
                  
                     32008 D 1297: Odluka br. 1297/2008/EZ Europskog parlamenta i Vijeća od 16. prosinca 2008. o programu modernizacije europske statistike poduzeća i trgovine (MEETS) (SL L 340, 19.12.2008., str. 76.).”
               
            
   Članak 2.
   Ova Odluka stupa na snagu prvog dana nakon što je posljednja obavijest iz članka 103. stavka 1. Sporazuma podnesena Zajedničkom odboru EGP-a (3).
   Primjenjuje se od 1. siječnja 2009.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 3. srpnja 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 257, 25.9.2008., str. 41.
   
      (2)  SL L 340, 19.12.2008., str. 76.
   
      (3)  Ustavni zahtjevi nisu navedeni.